Cliff Burton

Clifford Lee Burton (1962 m. vasario 10 d. Castro Slėnyje, Kalifornijoje – 1986 m. rugsėjo 27 d. Švedijoje) – buvęs Thrash metal grupės „Metallica“ bosistas, dainų autorius.

Šis bosistas, kitaip nei kiti, bosine gitara naudojo distortion efektus, taip pat turėjo savitą grojimo stilių, kuriuo 1982 m. susižavėjo dar neseniai susikūrusi thrash metal grupė „Metallica“. Cliff’as sutiko gastroliuoti su „Metallica“, o vėliau ir prisijungė prie grupės, bet su viena sąlyga – grupė iš Los Andželo persikels į San Franciską. Kadangi ir kitiems „Metallica“ nariams nepatiko tai, kaip su jais elgėsi Los Andžele, jie persikraustė į San Franciską, kad suvienytų jėgas su C. Burton.

„Metallica“ su Cliff įrašė 3 studijinius albumus: „Kill 'em All“, „Ride The Lightning“ ir „Master of Puppets“. Šis muzikantas taip pat pasižymėjo nesustabdomu galvos kratymu per koncertus.

Mirtis 

Paskutinis bosisto pasirodymas su grupe įvyko 1986 m. rugsėjo 26 d. Stokholme. Kitą dieną po šio koncerto bosistas žuvo autobuso avarijoje.

Jo vietą „Metallica“ grupėje užėmė Jason Newsted.

2006 m. lapkričio 3 d. netoli avarijos vietos buvo atidengtas atminimo paminklas.

2009 m. balandžio 4 d. Cliff pateko į Rokenrolo šlovės muziejų kartu su „Metallica“.

Diskografija 
Studijiniai albumai
 Kill 'em All (Liepos 25, 1983)
 Ride the Lightning (Liepos 30, 1984)
 Master of Puppets (Kovo 3, 1986)
Demonstraciniai albumai
 Megaforce (Sausio 10, 1983)
Papildomi
 Metal Massacre Vol. II Su grupe „Trauma“

Šaltiniai 

JAV atlikėjai